
Gyógyszerhatóanyagok biomimetikus oxidációs útvonalainak átfogó, elemző vizsgálata

Kulcsszavak: biomimetikus;in vitro;metalloporfirin;metabolizmus
A gyógyszerkutatás korai fázisához kapcsolódóan kiemelt feladat a hatóanyagok májhoz köthető metabolizmusának vizsgálata és a képződő metabolitok azonosítása, az egyes major metabolitok előállítása. A korai vizsgálatok fő célja azon hatóanyagjelöltek azonosítása, melyek metabolizmusa fokozott és/vagy toxikus termékek képződéséhez vezet. Így a metabolikus stabilitás mellett a reaktív metabolitok képződés áll a gyógyszerjelöltek szerkezeti optimalizációs stratégiájának fókuszában.
A metabolizmus vizsgálatokat kiindulópontját hagyományosan az in vitro máj mikroszómális (endoplazmatikus retikulum) rendszerek jelentik, melyek fő összetevője a gyógyszerek fázis I oxidációjáért elsődlegesen felelős citokróm P450 izoenzimek. Az enzimcsalád aktív centruma egy protoporfirin IX egység, melynek oxidációs mechanizmusa jól modellezhető szintetikus metalloporfirin származékokkal. A metalloporfirinek több oxidációs mechanizmusa ismert, ami elsődlegesen közeg pH értékének függvényében változik és így a biomimetikus folyamaton túl specifikus oxidatív átalakulásra is lehetőséget ad a gyógyszerkémikus számára.
Munkám során szerkezetileg diverz hatóanyagok átalakulását vizsgáltam porfiringyűrű mezo helyzetében p-szulfoniloxifenil-csoportokat tartalmazó, kereskedelmi forgalomban kapható szintetikus vasporfirinnel, három különböző pH-n (pH = 2,7; 4,5 és 7,4), terc-butilhidroperoxid (tBuOOH) oxidálószer jelenlétében.
Az biomimetikus átalakulás mértékét, illetve a keletkező metabolitokat HPLC-MS módszerrel vizsgálatam. Ennek megfelelőn a vegyületek biomimetikus oxidációját a konverzióval, a metabolitok számával és a metabolitok szerkezetét MS, HR-MS alapján kapott tömegváltozás, esetenként referencia metabolitok segítségével jellemeztem.



